Απαντώντας σε σχετική ερώτηση του Αθηναϊκού Πρακτορείου, η πρόεδρος του Κινήματος Αλλαγής και του ΠΑΣΟΚ Φώφη Γεννηματά, χαιρέτησε θερμά την ανάληψη της πρωθυπουργίας στη Φινλανδία από μία νέα γυναίκα και έδωσε αφορμή για σχόλια σχετικά με το αν θα μπορούσε η ίδια να είναι η πρώτη γυναίκα Πρόεδρος της Δημοκρατίας στην Ελλάδα.

«Είμαι πρόεδρος του ΚΙΝΑΛ και του ΠΑΣΟΚ. Έχω όμως πει πολλές φορές ότι υπάρχει η ανάγκη συναίνεσης στο πρόσωπο του ΠτΔ και για αυτό πρέπει να προέρχεται από την προοδευτική παράταξη. Και οι τρεις πρώην πρόεδροι του ΠΑΣΟΚ, ο Κώστας Σημίτης, ο Ευάγγελος Βενιζέλος κα ο Γιώργος Παπανδρέου πληρούν τις προϋποθέσεις γι αυτή την θέση γιατί έβαλαν πλάτη στα δύσκολα για τη χώρα» δήλωσε συγκεκριμένα, ρίχνοντας νερό στον μύλο της ονοματολογίας, τουλάχιστον δύο μήνες πριν από την πρόταση του Κυριάκου Μητσοτάκη, που έχει δηλώσει πως… «θα ξεκλέψω δυο μέρες να πάω στο βουνό να σκεφτώ».